अपहरण कर 1 करोड़ रुपए की फिरौती मांगने वाले तीनों दोषियों को उम्रकैद
प्रॉपर्टीडीलर के बेटे का अपहरण कर फिरौती लेने वाले तीन दोषियों को अतिरिक्त जिला एवं सत्र न्यायाधीश डॉ. सुशील कुमार गर्ग की अदालत ने आजीवन कारावास दी है। ओल्ड हाउसिंग बोर्ड कॉलोनी के प्रॉपर्टी डीलर अशोक कुमार चोपड़ा के इकलौते बेटे वरुण चोपड़ा का अपहरण कर लिया गया था। अपहरण के लिए एक करोड़ की फिरौती मांगी थी। बाद में 45 लाख रुपए लेकर वरुण को छोड़ा था।
24 जनवरी, 2013 की रात काे वरुण बाइक से बाजार गया था। वरुण देर रात घर नहीं लौटा। अशोक चोपड़ा ने वरुण के दोस्तों से पता किया, लेकिन वरुण का कही पता नहीं लगा। बेटे के लापता होने की शिकायत बस स्टैंड चौकी को दी। पुलिस ने गुमशुदगी का केस दर्ज कर लिया। 25 की रात को अशोक के फोन पर वरुण के नंबर से फोन आया। तीन आरोपियों ने वरुण का अपहरण करने की बात कही। वरुण को छोड़ने के लिए 1 करोड़ की फिरौती मांगी। अशोक चोपड़ा ने इसकी शिकायत बस स्टैंड चौकी में दी। पुलिस ने गुमशुदगी काे अपहरण के बाद फिरौती मांगने में बदलकर मामले की जांच शुरू की। पुलिस आरोपियों को पकड़ नहीं पाई। अशोक चोपड़ा से मुरथल ढाबे के पास वरुण को छोड़ने के लिए 45 लाख रुपए दिए। 24 फरवरी, 2013 की रात को आरोपी वरुण को टोल प्लाजा के पास छोड़कर चले गए।
करनाल सीआईए स्टाफ ने अपहरण के एक केस में पानीपत के देवी मंदिर रोड निवासी हिमांशु उर्फ हन्नी और सुभाष बाजार निवासी पंकज उर्फ गंभीर उर्फ रिंकू को 22 मई, 2013 को गिरफ्तार किया था। दोनों ने वरुण के अपहरण में शामिल होने की बात कबूली की। दोनों प्रॉपर्टी डीलर का काम करते हैं। इसके बाद बस अड्डा पुलिस चौकी प्रभारी श्यामलाल की टीम ने दोनों आरोपियों को प्रोडक्शन वारंट पर लेकर पानीपत पहुंचे। पूछताछ में आरोपियों ने अपहरण में ओल्ड हाउसिंग बोर्ड कॉलोनी के वासू को भी शामिल बताया। पुलिस ने तीसरे आरोपी को भी गिरफ्तार कर लिया, जो एक फैक्ट्री में काम करता था। पुलिस ने तीनों को जेल भेज दिया है। गुरुवार को अतिरिक्त जिला एवं सत्र न्यायाधीश डॉ. सुशील कुमार गर्ग की अदालत ने अपहरण के आरोप में दाेषी मानते हुए आजीवन कारावास दी है। साथ ही, तीनों आरोपियों पर 30-30 हजार रुपए जुर्माना लगाया है।
वरुण चोपड़ा।
पुलिस ने एक बार बंद कर दिया था केस
वरुणके लौट आने के बाद पुलिस ने मामले को बंद कर दिया। हालांकि बाद में किसी अन्य केस में कुछ आरोपियों के पकड़े जाने के बाद वरुण अपहरण का भी खुलासा हुआ। आरोपी हिमांशु से ढाई लाख, पंकज से डेढ़ लाख और वासु से पचास हजार रुपए बरामद हुए थे।
hin_Deva hin_Deva hin_Deva hin_Deva mai_Deva hin_Deva hin_Deva